Document ID: 32009D0026

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 22ας Δεκεμβρίου 2008 σχετικά με το αίτημα του Ηνωμένου Βασιλείου να αποδεχτεί τον κανονισμό (ΕΚ) αριθ. 593/2008 του Ευρωπαϊκού Κοινοβουλίου και του Συμβουλίου για το εφαρμοστέο δίκαιο στις συμβατικές ενοχές (Ρώμη Ι) [κοινοποιηθείσα υπό τον αριθμό Ε(2008) 8554] (2009/26/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 11Α, Εκτιμώντας τα ακόλουθα: (1) Στις 17 Ιουνίου 2008, το Ευρωπαϊκό Κοινοβούλιο και το Συμβούλιο εξέδωσαν τον κανονισμό (ΕΚ) αριθ. 593/2008 για το εφαρμοστέο δίκαιο στις συμβατικές ενοχές (Ρώμη Ι) (1). (2) Σύμφωνα με το άρθρο 1 του πρωτοκόλλου για τη θέση του Ηνωμένου Βασιλείου και της Ιρλανδίας, το Ηνωμένο Βασίλειο δεν συμμετείχε στη θέσπιση του κανονισμού (ΕΚ) αριθ. 593/2008. (3) Σύμφωνα με το άρθρο 4 αυτού του πρωτοκόλλου, το Ηνωμένο Βασίλειο κοινοποίησε στην Επιτροπή με την επιστολή της 24ης Ιουλίου 2008, που παρελήφθη από την Επιτροπή στις 30 Ιουλίου 2008, την πρόθεσή του να αποδεχτεί τον κανονισμό (ΕΚ) αριθ. 593/2008 και να συμμετέχει σε αυτόν. (4) Στις 11 Νοεμβρίου 2008, η Επιτροπή διατύπωσε ευνοϊκή γνώμη στο Συμβούλιο επί του αιτήματος του Ηνωμένου Βασιλείου, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο κανονισμός (ΕΚ) αριθ. 593/2008 εφαρμόζεται στο Ηνωμένο Βασίλειο σύμφωνα με το άρθρο 2. Άρθρο 2 Ο κανονισμός (ΕΚ) αριθ. 593/2008 αρχίζει να ισχύει στο Ηνωμένο Βασίλειο από την ημερομηνία κοινοποίησης της παρούσας απόφασης. Εφαρμόζεται από τις 17 Δεκεμβρίου 2009, με την εξαίρεση του άρθρου 26 που εφαρμόζεται από τις 17 Ιουνίου 2009. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 22 Δεκεμβρίου 2008.

Classification Labels:
703
36

Label Descriptions:
{"703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 523
3489
4060
4017
5923
524

EuroVoc IDs (Expanded): 523
3489
4060
4017
5923
524

Dataset Source: meu

Split: train